Byggveien (Oslo)

Byggveien (1-15, 4-12) er en vei på Manglerud i bydel Østensjø i Oslo. Den går fra Enebakkveien like sørøst for Ryenkrysset og til Plogveien øst for Manglerud senter og Manglerud T-banestasjon, omtrent parallelt med Adolf Hedins vei (Ring 3).

Veien fikk navn etter kornslaget bygg i 1955. I området finnes også en rekke andre veier med navn etter korn og annet jordbruksrelatert.

Mye av bebyggelsen i veien er OBOS-blokker. Manglerud kirke er i nr. 10, og i nr. 15 er Søndre Manglerud gård, der det ble anlagt parsellhager i 1980-årene.

Kilder
 Oslo byleksikon

Eksterne lenker


Kategori:Veier i Oslo
Kategori:Manglerud